Rocafort, que alavez ya teneba tot o control de l'exercito prenió a ciudat de Casandria, chunto a la Calcidica y saqueyó Macedonia y Tesalia. Se fue tornando més autoritario, labró un siello con Sant Demetrio y una corona, por o que talment tenió intención de creyar un reino propio en Salonica. Remató ofreixendo os suyos servicios a Carlos de Valois, pretendient a la cadiera imperial bizantína y enemigo natural d'a casa d'Aragón. O comisionato de Carlos de Vallois, Thibaut de Cepoy, conspiró chunto a oficials descontentos por as zagueras derrotas debant d'os romeus de Chandrinos y consiguió que uno d'os Consellos Chenerals lo deposasen. Rocafort fue trasladato de Italia y Roberto de Nápols lo engarcholó en o castiello d'Aversa, on morió de fambre.